CELEX: 62008FN0070
Language: hu
Date: 2008-08-06 00:00:00
Title: F-70/08. sz. ügy: 2008. augusztus 6-án benyújtott kereset – Ziliene kontra Parlament

27.9.2008   
            
            
               HU
            
            
               Az Európai Unió Hivatalos Lapja
            
            
               C 247/26
            
         2008. augusztus 6-án benyújtott kereset – Ziliene kontra Parlament
   (F-70/08. sz. ügy)
   (2008/C 247/54)
   Az eljárás nyelve: francia
   Felek
   
      Felperes: Veronika Ziliene (Luxembourg, Luxemburg) (képviselők: S. Orlandi, A. Coolen, J.-N. Louis és E. Marchal ügyvédek)
   
      Alperes: Európai Parlament
   A jogvita tárgya és leírása
   Egyrészt a kinevezésre jogosult hatóság 2007. július 17-i határozatának megsemmisítése, amely megtagadta a felperestől a személyzeti szabályzat VII. mellékletének 10. cikke szerinti napidíjat, másrészt az alperes arra kötelezése, hogy fizesse meg a felperes tisztviselőként történő hivatalba lépésének időpontjától kezdve járó napidíj kamatokkal növelt összegét, valamint a felperest ért nem vagyoni kár megtérítéseként egy eurót
   Kereseti kérelmek
   
               —
            
            
               A Közszolgálati Törvényszék semmisítse meg a kinevezésre jogosult hatóság 2007. július 17-i határozatát, amely megtagadta a felperestől a személyzeti szabályzat VII. mellékletének 10. cikke szerinti napidíjat;
            
         
               —
            
            
               a Közszolgálati Törvényszék kötelezze a Parlamentet, hogy a felperes részére fizesse meg a felperes tisztviselőként történő hivatalba lépésének időpontjától kezdve járó napidíjat, az Európai Központi Bank által a főbb refinanszírozási műveletekre megállapított, az érintett időszakban alkalmazott kamatlábat két százalékponttal meghaladó mértékű, a teljes megfizetésig számított késedelmi kamattal növelve;
            
         
               —
            
            
               a Közszolgálati Törvényszék kötelezze az alperest, hogy az elszenvedett nem vagyoni kárért fizessen meg a felperesnek egy euró jelképes összeget;
            
         
               —
            
            
               a Közszolgálati Törvényszék kötelezze az Európai Parlamentet a költségek viselésére.